Publication: Magyar Közlöny
Issue: MK-2011-117 (Year: 2011, Number: 117)
Era: contemporary
Section: pontforrások kibocsátási határértékeirõl szóló 4/2011. (I. 14.) VM rendeletben a PM10-re elõírt légszennyezettségi
Paragraph Index: 596

2. Az elektronikus útdíjszedés bevezetése a nehézgépjármûvek részére A nehézgépjármû forgalom által okozott társadalmi problémák csökkentésének egyik eszköze az elektronikus útdíjszedés. A bevezetéskor figyelembe veendõ szempontok a következõk: – A díjak kialakításánála megtett kilométerre vetített összegbenérvényesülnie kell a díjfizetés alá esõ infrastruktúra teljes költségének, beleértve az építési, az üzemeltetési és fejlesztési, valamint finanszírozási költségeket. – A díjak kialakításánál a megtett kilométerre vetített összegben érvényesülnie kell a használó és szennyezõ fizet elvnek. A díjat ennek megfelelõen differenciálni kell a jármû tömege és azok motorjainak szennyezõanyag kibocsátása alapján is. – Az elektronikus útdíjszedésnek mindemellett nemcsak a gyorsforgalmi utakra, hanem fokozatosan a teljes országos fõúthálózatra is ki kellene terjednie. – Lényeges, hogy az útdíjat teljes egészében a meglévõ közlekedési hálózat fenntartására, felújítására, valamint a kapcsolódó szabályozás módosulása és a megmaradó források függvényében a környezetkímélõbb közlekedési módok támogatására fordítsák. Felelõs: közlekedésért felelõs miniszter Határidõ: a 2013-as és 2014-es költségvetés tervezésével összhangban Az intézkedés költségkihatásai: Az elektronikus útdíj-rendszer bevezetése komoly beruházást igényel, amelynek becsült összege kb. 50-50 milliárd forint. Azonban a rendszer bevezetésévelés megfelelõ, az externális költségeket is figyelembe vevõ tarifarendszerével nagyobb bevétel generálódik, mint amekkora a ráfordítás. Az intézkedés PM10 csökkentési potenciálja: A legnagyobb PM10 kibocsátók, környezetszennyezõk és közlekedési infrastruktúrahasználók a nehéz tehergépjármûvek. Az intézkedés bevezetésével a szükségtelen futások csökkennek, a szállítmányozó vállalatok hatékonyabban tervezik meg fuvarokat, a gépjármûvek minõsége jobb lesz, amelyek eredményeképpen számottevõ mértékû kibocsátáscsökkenést lehetne elérni.

Source: https://magyarkozlony.hu/hivatalos-lapok/9c348dc0918924b737f5e61d1647a3b175f2e316/dokumentumok/8494ab4d1b91927955169994e9dd0d93eeb280f2/letoltes